CELEX: 62013CN0386
Language: fi
Date: 2013-07-05 00:00:00
Title: Asia C-386/13: Kanne 5.7.2013 — Euroopan komissio v. Kyproksen tasavalta

7.9.2013   
            
            
               FI
            
            
               Euroopan unionin virallinen lehti
            
            
               C 260/34
            
         Kanne 5.7.2013 — Euroopan komissio v. Kyproksen tasavalta
   (Asia C-386/13)
   2013/C 260/63
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: P.Hetsch, K. Herrmann ja M. Patakia)
   
      Vastaaja: Kyproksen tasavalta
   
      Vaatimukset
   
   
               —
            
            
               On todettava, että Kyproksen tasavalta ei ole noudattanut uusiutuvista lähteistä peräisin olevan energian käytön edistämisestä sekä direktiivien 2001/77/EY (1) ja 2003/30/EY (2) muuttamisesta ja myöhemmästä kumoamisesta annetun Euroopan direktiivin 2009/28/EY (3) 27 artiklan 1 kohdan mukaisia velvoitteitaan, koska se ei ole antanut kaikkia kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja toissijaisesti koska se ei ole ilmoittanut näistä toimenpiteistä komissiolle.
            
         
               —
            
            
               Kyproksen tasavallalle on määrättävä SEUT 260 artiklan 3 kohdan nojalla päiväkohtainen uhkasakko, jonka määrä on 11 404,80 euroa, unionin tuomioistuimen tuomion julistamispäivästä lukien.
            
         
               —
            
            
               Kyproksen tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               23.4.2009 annettu Euroopan parlamentin ja neuvoston direktiivi 2009/28/EY koskee uusiutuvista lähteistä peräisin olevan energian käytön edistämistä sekä direktiivien 2001/77/EY ja 2003/30/EY muuttamista ja myöhempää kumoamista (jäljempänä direktiivi 2009/28/EY). Kyseisellä direktiivillä luodaan sen 1 artiklan mukaan yhteiset puitteet uusiutuvista lähteistä peräisin olevan energian edistämiselle. Siinä asetetaan sitovat kansalliset tavoitteet, jotka koskevat uusiutuvista lähteistä peräisin olevan energian kokonaisosuutta energian kokonaisloppukulutuksesta ja uusiutuvista lähteistä peräisin olevan energian osuutta liikenteessä. Direktiivi sisältää säännöt jäsenvaltioiden välisistä tilastollisista siirroista, jäsenvaltioiden välisistä sekä jäsenvaltioiden ja kolmansien maiden välisistä yhteishankkeista, alkuperätakuista, hallinnollisista menettelyistä, tiedottamisesta ja koulutuksesta sekä uusiutuvista lähteistä peräisin olevan energian pääsystä sähköverkkoon. Siinä vahvistetaan kestävyyskriteerit biopolttoaineille ja bionesteille.
            
         
               2)
            
            
               Direktiivin 2009/28/EY 27 artiklan mukaan jäsenvaltioiden on saatettava direktiivin noudattamisen edellyttämät kansalliset säännökset voimaan viimeistään 5. päivänä joulukuuta 2010 ja ilmoitettava antamistaan toimenpiteistä komissiolle; tämä ilmoittaminen on olennainen osa velvollisuutta saattaa EU-direktiivit osaksi kansallista lainsäädäntöä sekä vilpittömän yhteistyön velvollisuutta, mikä käy ilmi myös SEUT 260 artiklan 3 kohdasta.
            
         
               3)
            
            
               Komissio totesi oikeudenkäyntiä edeltävän menettelyn aikana ja ennen tämän kanteen vireille panemisesta päättämistä Kyproksen viranomaisten kirjelmien ja tiedoksi annettujen kansallisten toimenpiteiden perusteella, että Kyproksen tasavalta ei ole antanut kaikkia tarvittavia lakeja, asetuksia ja hallinnollisia toimenpiteitä kansallisen järjestelmän täydeksi yhdenmukaistamiseksi direktiivin 2009/28/EY säännösten kanssa, ja päätti panna vireille SEUT 258 artiklaan, luettuna yhdessä SEUT 260 artiklan 3 kohdan kanssa, perustuvan kanteen, jotta unionin tuomioistuin toteaisi, että Kyproksen tasavalta ei ole noudattanut kyseisen direktiivin 27 artiklan 1 kohdan mukaisia velvoitteitaan.
            
         
      (1)  EYVL L 283, 27.10.2001, s. 33–40.
   
      (2)  EUVL L 123, 17.5.2003, s. 42–46.
   
      (3)  EUVL L 140, 5.6.2009, s. 16–62.